Tre tips. Hva er viktig i en novelletolkning?
En novelle er en spennende teksttype å jobbe med
fordi den kan fortelle oss mye, om store ting i livet, på få ord.
Handlingen i en novelle kan ta utgangspunkt i noe hverdagslig,
samtidig som den kan fortelle oss noe dypere
om hvordan det er å være menneske.
I denne filmen skal vi gi deg
tre tips du kan bruke når du skal tolke en novelle.
Tips én. Finn ut hva som er motiv, konflikt og tema i novellen.
Motivet i novellen er den konkrete handlingen i teksten.
Den skal du gjenfortelle kort.
Så er det viktig å gå over til hva teksten egentlig handler om.
Da er konflikt et viktig stikkord.
Hva er bekymringene, utfordringene, problemene
til menneskene som skildres i teksten?
Det siste stikkordet er tema.
Tema er et begrep som forteller hva teksten handler om under overflaten.
Viktige temaer kan for eksempel være kjærlighet, sorg eller ensomhet.
Det skal du finne ut av i din egen tolkning.
Hva er det teksten egentlig handler om?
Tips to: Jobb grundig med det du mener er de viktigste virkemidlene i teksten.
Et virkemiddel er et grep forfatteren har gjort
for at teksten skal virke på deg.
Eksempler på virkemidler kan være:
Personskildringer, miljøskildringer, metaforer eller kontraster.
Alle virkemidlene forteller oss noe.
De kan fortelle noe om en person, en relasjon eller en konflikt.
Tips tre: Stol på deg selv.
Når du skriver en novelletolkning, kan du ikke skrive om alle virkemidlene.
Legg vekt på det som interesserte deg og som du tenker har stor betydning
for tolkningen av temaet i teksten.